Eric Gairy

Eric Matthew Gairy (Dumferline, Saint Andrew, 1922ko otsailaren 18a – Gran Anse, 1997ko abuztuaren 23a) grenadar politikaria izan zen. Grenadako lehen ministroa izan zen 1974tik 1979ra.

LaFillette School-en eta St. Andrews Roman Catholic Senior School ikasi zuen eta ondoren Arubako petrolio-findegi batean lan egin zuen.

1959an Grenadara itzuli zen, sindikatu bat sortu zuen eta 1951ko greba orokorra babestu zuen. 1950ean, Grenadako Alderdi Laborista Batua sortu zuen, eta Grenadako koloniako Kontseilu Legegileko kide izan zen 1951 eta 1957 artean. 1957 eta 1961 artean politikan parte hartzea debekatuta izan zuen.

1961 eta 1962 artean Ministro Buru izan zen gobernadore kolonialak kargutik kendu zuen arte. 1962 eta 1967 artean oposizioaren buru izan zen. 1967an premier aukeratu zuten eta herrialdearen trantsizioa zuzendu zuen 1974ko otsailera arte.

1974ko otsailaren 7an, herrialdearen independentziaren ondoren, lehen ministro bihurtu zen, tentsio zibil handiko garai batean. Gairyk Mongoose Gang izeneko polizia politikoa sortu zuen, oposiziokoak izutu zituena. 1976an hauteskundeak irabazi zituen eta iruzur bidez irabaztea leporatu zioten.

1979an, Maurice Bishopek zuzendutako New Jewel Movement delakoa agintera iritsi zen estatu-kolpe baten bidez, eta Gairy AEBetako erbestean egon zen 1983ra arte. Grenadako inbasioaren ondoren itzuli zen herrialdera, baina ez zuen lortu kargu politiko bakar baterako hautatua izatea.

Kategoria:Grenadako katolikoak
Kategoria:Grenadako politikariak